CELEX: 32008D0691
Language: hu
Date: 2008-08-14 00:00:00
Title: 2008/691/EK: A Bizottság határozata ( 2008. augusztus 14. ) a tartósított tonhal vonatkozásában a Seychelle-szigeteken fennálló különleges helyzetre figyelemmel az 1528/2007/EK tanácsi rendelet II. mellékletében előírt származási szabályoktól való ideiglenes eltérésről (az értesítés a C(2008) 4344. számú dokumentummal történt)

23.8.2008   
            
            
               HU
            
            
               Az Európai Unió Hivatalos Lapja
            
            
               L 225/17
            
         
      A BIZOTTSÁG HATÁROZATA
   
   (2008. augusztus 14.)
   a tartósított tonhal vonatkozásában a Seychelle-szigeteken fennálló különleges helyzetre figyelemmel az 1528/2007/EK tanácsi rendelet II. mellékletében előírt származási szabályoktól való ideiglenes eltérésről
   (az értesítés a C(2008) 4344. számú dokumentummal történt)
   (2008/691/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a gazdasági partnerségi megállapodásokat létrehozó vagy azok létrehozásához vezető megállapodásokban meghatározott, az afrikai, karibi és csendes-óceáni államok (AKCS-államok) csoportjának egyes tagjaiból származó termékekre vonatkozó szabályozások alkalmazásáról szóló, 2007. december 20-i 1528/2007/EK tanácsi rendeletre (1) és különösen annak II. melléklete 36. cikkének (4) bekezdésére,
   mivel:
   
               (1)
            
            
               2008. április 24-én a Seychelle-szigetek az 1528/2007/EK rendelet II. mellékletének 36. cikke alapján kérte, hogy 2008. március 1-jétől számítva egy évig eltérhessen az említett mellékletben meghatározott származási szabályoktól. A kérelem a Harmonizált Rendszer szerinti 1604 vámtarifaszámon belül összesen évi 4 000 tonna tonhalkonzervre vonatkozik. A kérelmet a Seychelle-szigetek azért terjesztette elő, mert az Indiai-óceán délnyugati területein visszaesett a tonhalfogás volumene és a rendelkezésre álló származó nyers tonhal mennyisége.
            
         
               (2)
            
            
               A Seychelle-szigetek által szolgáltatott információk szerint 2007-ben még a rendes évszakonkénti változásokhoz képest is szokatlanul alacsony volt a tonhalfogás. A 2008-as jelzések szerint csak csekély javulás mutatkozik a 2007-es fogásmennyiséghez képest. Ebben a rendkívüli helyzetben a Seychelle-szigetek egy bizonyos ideig nem lesz képes eleget tenni az 1528/2007/EK rendelet II. mellékletében előírt származási szabályoknak.
            
         
               (3)
            
            
               Annak érdekében, hogy a Seychelle-szigetek az AKCS–EK partnerségi megállapodás (2) hatályának lejárta után is folytathassa az Európai Közösségbe irányuló kivitelét, új eltérés lehetőségét kell biztosítani.
            
         
               (4)
            
            
               Az AKCS–EK partnerségi megállapodásról a KDA (kelet- és dél-afrikai államok)–EU ideiglenes gazdasági partnerségi megállapodásra való áttérés zökkenőmentességének biztosítása érdekében az új eltérés lehetőségét visszamenőleges hatállyal, 2008. január 1-jétől kezdődően indokolt megadni.
            
         
               (5)
            
            
               Az 1528/2007/EK rendelet II. mellékletében előírt származási szabályoktól való ideiglenes eltérés – figyelemmel az érintett importra – nem okozna súlyos kárt egyetlen meglévő közösségi iparnak sem, amennyiben biztosítva van bizonyos, a mennyiségekkel, a felügyelettel és az időtartammal kapcsolatos feltételek tiszteletben tartása.
            
         
               (6)
            
            
               Ezért indokolt az 1528/2007/EK rendelet II. melléklete 36. cikke (1) bekezdésének a) pontja alapján biztosítani az ideiglenes eltérés lehetőségét.
            
         
               (7)
            
            
               Az egyrészről a kelet- és a dél-afrikai államok, másrészről az Európai Közösség és tagállamai közötti gazdasági partnerségi megállapodás kereteinek létrehozásáról szóló ideiglenes megállapodáshoz (a továbbiakban: KDA–EU ideiglenes partnerségi megállapodás) a származási szabályok tárgyában fűzött jegyzőkönyv 42. cikkének (8) bekezdése értelmében a megállapodás hatálybalépésétől vagy ideiglenes alkalmazásától fogva a Seychelle-szigetek automatikusan jogosult lesz eltérni a Harmonizált Rendszer szerinti 1604 vámtarifaszám alá tartozó tonhalkonzerv esetében jelenleg alkalmazandó származási szabályoktól.
            
         
               (8)
            
            
               Az 1528/2007/EK rendelet 4. cikkének (2) bekezdése értelmében a KDA–EU ideiglenes partnerségi megállapodásban foglalt szabályok, amelyeknek hatálybalépése vagy ideiglenes alkalmazása 2008-ra várható, elsőbbséget fognak élvezni a rendelet II. mellékletében meghatározott származási szabályokkal szemben. Az eltérést ezért nem a 2008 végét meghaladó kért időtartamra, hanem a 2008. január 1-jétőldecember 31-ig tartó időszakra indokolt biztosítani.
            
         
               (9)
            
            
               A KDA–EU ideiglenes partnerségi megállapodáshoz a származási szabályok tárgyában csatolt jegyzőkönyv 42. cikkének (8) bekezdése értelmében a származási szabályoktól való automatikus eltérési jogosultság a KDA–EU ideiglenes partnerségi megállapodást aláíró országokra (Comore-szigetek, Mauritius, Madagaszkár, Seychelle-szigetek és Zimbabwe) vonatkozóan összesen legfeljebb évi 8 000 tonna tonhalkonzervre korlátozódik. Mauritius már benyújtotta hivatalos kérelmét az 1528/2007/EK rendelet II. mellékletének 36. cikke alapján igénybe vehető ideiglenes eltérés iránt, és várhatóan más kelet- és dél-afrikai államok, nevezetesen Madagaszkár is így tesznek majd. Nem lenne helyénvaló az 1528/2007/EK rendelet II. mellékletének 36. cikke alapján olyan mennyiségekre vonatkozóan megadni az eltérés lehetőségét, amelyek meghaladják a KDA–EU ideiglenes partnerségi megállapodásban a kelet- és dél-afrikai régió teljes egészének biztosított éves tonhalkonzerv-kvótát. Ezért az eltérés lehetőségét a kért mennyiség helyett 3 000 tonna tartósított tonhalra indokolt biztosítani.
            
         
               (10)
            
            
               Ennek megfelelően a Seychelle-szigetek számára az eltérést 3 000 tonna tartósított tonhal vonatkozásában 2008. január 1-jétőldecember 31-ig tartó időszakra kell biztosítani.
            
         
               (11)
            
            
               A Közösségi Vámkódex létrehozásáról szóló 2913/92/EGK tanácsi rendelet végrehajtására vonatkozó rendelkezések megállapításáról szóló, 1993. július 2-i 2454/93/EGK bizottsági rendelet (3) szabályokat állapít meg a vámkontingensek kezelésére vonatkozóan. Annak érdekében, hogy a vámkontingensek kezelését a Seychelle-szigeteki hatóságok, a közösségi vámhatóságok és a Bizottság hatékonyan végezhesse, ezeket a szabályokat az e határozatban megadott eltérési lehetőség keretében behozott mennyiségekre is indokolt értelemszerűen alkalmazni.
            
         
               (12)
            
            
               Az eltérési lehetőség igénybevételének hatékonyabb ellenőrzése érdekében indokolt a Seychelle-szigeteki hatóságokat arra kötelezni, hogy rendszeres jelleggel részletes adatokat szolgáltassanak a Bizottságnak a kibocsátott EUR.1 szállítási bizonyítványokról.
            
         
               (13)
            
            
               Az e határozatban előírt intézkedések összhangban vannak a Vámkódexbizottság véleményével,
            
         ELFOGADTA EZT A HATÁROZATOT:
   1. cikk
   Az 1528/2007/EK rendelet II. mellékletétől eltérve, összhangban az említett melléklet 36. cikke (1) bekezdésének a) pontjával, a Harmonizált Rendszer szerinti 1604 vámtarifaszám alá tartozó, nem származó anyagokból előállított konzervált tonhalat – az e határozat 2–6. cikkében meghatározott feltételekkel – a Seychelle-szigetekről származónak kell tekinteni.
   2. cikk
   Az 1. cikkben előírt eltérés a mellékletben meghatározott azon termékekre és mennyiségekre alkalmazandó, amelyeket a Közösségben történő szabad forgalomba hozatal céljából 2008. január 1. és 2008. december 31. között a Seychelle-szigetek mint származási ország megjelölésével bejelentenek.
   3. cikk
   Az e határozat mellékletében meghatározott mennyiségeket a 2454/93/EGK rendelet 308a., 308b. és 308c. cikkével összhangban kell kezelni.
   4. cikk
   A Seychelle-szigetek vámhatóságai kötelesek megtenni az 1. cikkben meghatározott termékek kivitelének mennyiségi ellenőrzése érdekében szükséges intézkedéseket.
   E célból az e határozattal összhangban általuk e termékekre vonatkozóan kibocsátott minden EUR.1 szállítási bizonyítványon hivatkozni kell e határozatra. A Seychelle-szigetek illetékes hatóságai negyedévenként kimutatást nyújtanak be a Bizottságnak azokról a mennyiségekről, amelyekre e határozat alapján EUR.1 szállítási bizonyítványt bocsátottak ki, továbbá megadják e bizonyítványok sorszámát.
   5. cikk
   Az e határozat alapján kibocsátott EUR.1 szállítási bizonyítványok 7. rovatába a következő bejegyzést kell tenni:
   
      „Derogation — Decision 2008/691/EC”.
   
   6. cikk
   Ezt a határozatot 2008. január 1-jétől kell alkalmazni.
   E határozat rendelkezéseit addig az időpontig kell alkalmazni, amikortól fogva a Seychelle-szigetekkel létrejött bármely megállapodáshoz csatolt származási szabályok – a szóban forgó megállapodás ideiglenes alkalmazása vagy, ha az korábban következik be, hatálybalépése nyomán – elsőbbséget élveznek az 1528/2007/EK rendelet II. mellékletében meghatározott származási szabályokkal szemben; e határozat azonban mindettől függetlenül legkésőbb 2008. december 31-ig alkalmazható.
   7. cikk
   Ennek a határozatnak a tagállamok a címzettjei.
   
      Kelt Brüsszelben, 2008. augusztus 14-én.
      
         
            a Bizottság részéről
         
         László KOVÁCS
         
         
            a Bizottság tagja
         
      
   
   
      (1)  HL L 348., 2007.12.31., 1. o.
   
      (2)  HL L 317., 2000.12.15., 3. o. A legutóbb az AKCS–EK Miniszterek Tanácsának 1/2008 határozatával (HL L 171., 2008.7.1., 63. o.) módosított megállapodás.
   
      (3)  HL L 253., 1993.10.11., 1. o. A legutóbb a 214/2007/EK rendelettel (HL L 62., 2007.3.1., 6. o.) módosított rendelet.
   
      MELLÉKLET
      SEYCHELLE-SZIGETEK
      
                  Tételszám
               
               
                  KN-kód
               
               
                  Árumegnevezés
               
               
                  Időszak
               
               
                  Mennyiség
               
            
                  09.1666
               
               
                  ex 1604 14 11, ex 1604 14 18, ex 1604 20 70
               
               
                  Tartósított tonhal (1)
                  
               
               
                  2008. január 1-jétől2008. december 31-ig
               
               
                  3 000 tonna
               
            
         (1)  Bármilyen olyan csomagolásban, amelyben a termék a Harmonizált Rendszer szerinti 1604 vtsz. értelmében tartósítottnak minősül.